HÉVÍZ VÁROS ÖNKORMÁNYZATA
Képviselő-testületének
Pénzügyi és Turisztikai Bizottsága 
8380 Hévíz, Kossuth L. u. 1.
Tel.: 83/500-880,   Fax: 500-801;   E-mail: heviz_ph@t-online.hu

Szám: KGO/90-21/2012
Jegyzőkönyv

Készült: Hévíz Város Önkormányzata Képviselő-testülete Pénzügyi és Turisztikai Bizottságának 2012. április 5-én 1435 órai kezdettel megtartott rendkívüli zárt üléséről.

Az ülés helye: 8380 Hévíz, Kossuth Lajos utca 1. a Polgármesteri Hivatal 1. emeleti tárgyalója

Jelen vannak: 

A bizottság tagjai:	
	Gelencsér Béla bizottsági tag
	Fisli István bizottsági tag
	Karabély-Soós Rita Katalin bizottsági tag
Karádi Szabolcs bizottsági tag
	
Távolmaradását előre bejelentette:
	Gelencsér János bizottsági elnök
	Naszádos Antal bizottsági tag
	Pusztai Erzsébet bizottsági tag

Tanácskozási joggal meghívottak:	Kepli József alpolgármester
	Könnyid László alpolgármester
	Dr. Tüske Róbert jegyző 
	Bediné Makra Anikó Közgazdasági Osztály osztályvezetője
	dr. Márkus Mirtill szervezési és jogi osztály vezetője
	 	
Jegyzőkönyvvezető: 	Panka-Kovács Melinda pénzügyi-igazgatási ügyintéző

I.
Napirendek tárgyalása előtt

Fisli István köszöntötte a bizottság tagjait és a meghívottakat, majd ismertette, hogy Gelencsér János elnök úr – akadályoztatása miatt - őt kérte fel az ülés levezetésére. A továbbiakban megállapította, hogy a Pénzügyi és Turisztikai Bizottság határozatképes, a bizottság 7 tagjából 4 fő jelen van, Gelencsér János bizottsági elnök, Naszádos Antal és Pusztai Erzsébet bizottsági tagok előre jelezték távollétüket. 
A jegyzőkönyv hitelesítésére Gelencsér Béla bizottsági tagot kérte fel.

dr. Tüske Róbert tolmácsolta polgármester úr azon kérését, mely szerint a napirendi pont megtárgyalása zárt ülés keretében történjen. 

Fisli István kezdeményezte a napirendi pont elfogadását, illetve annak zárt ülés keretében történő tárgyalását. 

A Pénzügyi és Turisztikai Bizottság egyhangúlag – 4 igen szavazattal, ellenszavazat és tartózkodás nélkül – a zárt ülés napirendjét az alábbiakban állapította meg:

Napirendi pont:
1.	Hévíz-Balaton Airport Kft. alapítói döntése az üzleti terv módosításáról, és jegyzett tőke emeléséről
Előadó: Bediné Makra Anikó közgazdasági osztályvezető, Dr. Márkus Mirtill szervezési és jogi osztályvezető
II.
Napirendek tárgyalása

1.	Hévíz-Balaton Airport Kft. alapítói döntése az üzleti terv módosításáról, és jegyzett tőke emeléséről
(SZO/112-__/2012. számú előterjesztés Hévíz Város Önkormányzata Képviselő-testületének 2012. április 5-ei üléséről felvett jegyzőkönyv melléklete)
Előadó:	Bediné Makra Anikó közgazdasági osztályvezető, Dr. Márkus Mirtill szervezési és jogi osztályvezető

Bediné Makra Anikó elmondta, hogy a tegnapi nap folyamán kiküldött anyaghoz képest a 2. határozati javaslatban, illetve az üzleti terv 28. oldalán található táblázatban változás történt. A javított táblázat, illetve a határozati javaslat kiosztásra került. A táblázatban technikai probléma miatt, a fenntartási kiadásoknál, a júliusi összeg tévesen került közlésre, helyes összeg 13.175 e Ft, az összesen sorok nem változtak.

Kepli József közölte, elvárás volt egy szilárd alapokon álló üzleti terv megírása, amely lehetővé teszi az állami támogatások lehívását erre az évre, és a következő évekre vonatkozóan is. Ezzel kapcsolatban kezdte meg a hivatal a munkát, és az érintett szakemberekkel köztük Benkő Attila ügyvezetővel került az anyag összeállításra. A képviselőtestület jóváhagyása esetén a jelenleg tárgyalt anyag kerül az illetékes minisztériumhoz megküldésre. Bevételi oldal szerényen, a kiadások reálisan kerültek tervezésre. 2013. és 2014. évre a társaság eredmény-kimutatása jelentősebb utasforgalom lebonyolításából származó bevétellel számol. Eredményt természetesen a kiadások is befolyásolják. Szakértők által megvizsgálásra kerül a két nagyobb költségtételű torony szolgálat és az fegyveres őrző és utas-biztosító szolgálat ellátása, mely feladatotokat Magyarországon kettő, illetve egy társaság (minisztérium szervezete) végezhet el. Várhatóan ezen feladatok költségei – jogszabályi módosítások által – hosszútávon, konszolidáltabb formában jelentkeznek. Idei évtől törvény alapján Debrecenben és Sármelléken került a két stratégiai regionális kereskedelmi és utasforgalmi reptér kijelölésre. Határozati javaslatban fontos elem a jegyzett tőke emelése, és a rulírozó hitel felvétele, amely intézkedések által az állami támogatás megérkezéséig finanszírozható a reptér üzemeltetése. Külön kérésként merült a társaság felügyelő bizottsága és ügyvezetése felé, hogy a likvid helyzetről folyamatos tájékoztatást adjanak a hivatal és a képviselőtestület részére.

Gelencsér Béla megkérdezte, hogy szóbeli segítségnyújtáson kívül a konkrét támogatás milyen szinten áll?

Kepli József tájékoztatott arról, hogy megpróbálták a rizikót minimalizálni. Stratégiai fontosságra tekintettel, nemzetgazdaságra, azon belül a turisztikára gyakorolt kimutatható hatásából kifolyólag az illetékes minisztérium megtalálta a reptér üzemeltetésére a költségvetésben – az átcsoportosítás által létrejövő – forrást. Hinni kell az ígéretnek, mindenki előtt nyilvánvaló, hogy ez egy közös vállalás, közös projekt, közös rizikó, amennyiben a forrás nem érkezik meg, ezzel a problémával nem lesz egyedül a város, hanem mögötte van a kormányzat és az adott minisztérium is. Ha a forrás mégsem kerülne biztosításra, akkor nyomtatékosan rá kell mutatni arra, hogy ha nem lehet a repteret működtetni, akkor az, mindenkire negatív hatást fog gyakorolni. Az eddigi tárgyalások azonban abba az irányba mutatnak, hogy nem lesz probléma a támogatás átadásában.

Gelencsér Béla tudomása szerint a kormány nem támogathatja a repteret „egy az egybe”. Nem érzi problémának, hogy nem egy összegben, hanem részletekben kap forrást a repülőtér, csak bizonyos fejlesztésekre jusson pénzt.

Kepli József ismertette, hogy az üzleti tervben is elosztva jelennek meg az erre vonatkozó költségeket. Hogy milyen módon, milyen apparátuson keresztül juttatják a pénzeszközt az a minisztérium részéről technikai kérdés.

Könnyid László rövid kiegészítésként közölte, hogy az üggyel kapcsolatban volt a légügyi hivatalban, valamint tegnap nap folyamán a parlamentben turisztikai nyílt napon vett részt. A tárgyaláson elhangzott, hogy nemzeti érdek a reptér léte, de egy-két hiányosság miatt nem biztos, hogy első „körben” ki tudják adni az engedélyeket. Ahhoz, hogy a sajtógép április 14-én leszállhasson, külön engedély került kiállításra. Szóba került alpolgármester úr által is említett őrzés-védésre, illetve toronyszolgálatra vonatkozó kérdés. Az őrzést és irányítást nem lehet könnyen állami feladattá minősíteni. A Ferihegyi magas költségek miatt inkább az a lehetőség került szóba, hogy valamilyen más módon adják erre a célra a pénzeszközt. A három érintett megye vezetői tudnak a reptér üzemeltetési szándékról, amellyel egyetértenek, nyilatkozatot tettek erre vonatkozóan. Az üzleti terv elfogadása esetén, minisztérium kérésére a mai nap folyamán az ügyvezetővel kiegészítő táblázatot készítenek a bevételi táblázatból úgy, hogy abból derüljön ki a fogadandó gép mérete és típusa is. 

Kepli József természetesnek tartotta, hogy a kérésnek megfelelően pontosításra kerül az anyag. Az üzleti terv és a többi döntési javaslat elfogadása esetén egységes formában holnapi nap folyamán általa kerül elküldésre az összeállított anyag.

Bediné Makra Anikó tájékoztatott arról, hogy az ülés előtt kiosztott határozati javaslatban dőlt betűvel került kiemelésre a tegnapi anyagtól eltérő módosítás. Tőkeemelésként kerül a társaság részére az 50.000 e Ft biztosításra. A módosított nemzeti vagyontörvénynek megfelelően a gazdasági társaság besorolását („többségi önkormányzati tulajdonban lévő, belföldi székhelyű üzleti forgalomképes részesedés nem pénzügyi vállalkozásban”) pontosítja a határozati javaslat 3. pontja. Eredmény-kimutatás és mérleg átdolgozásra került, amelyben már megtörtént a társaság részére biztosítandó 50.000 e Ft tőkeemelés átvezetése. A képviselőtestület 74/2012. (III. 28.) határozata értelmében támogatásként került volna a társaság részére átadásra a pénzeszköz, azonban a könyvvizsgáló javaslatára került tőkeemelésként biztosításra. Ezen döntés által nem „folyik el” a pénzeszköz, hanem megmarad a társaság tőkéjében, az önkormányzat akár később üzletrészként értékesítheti is azt. A döntés további folyamodványa, hogy 2012. évre veszteség került kimutatásra. A társaság könyvvizsgálójának a véleménye az, hogy nem célszerű mindjárt az első évben eredményt produkálni. 2013. évre 547 e Ft 2014. évre 41.661 e Ft eredmény került tervezésre. 2013. és 2014. években az előző üzleti tervhez képest, 150.000-150.000 e Ft támogatási tételek lecsökkentésre, a társaság saját bevételei növelésre kerültek.

Fisli István a napirendi ponthoz további hozzászólás nem lévén szavazásra bocsátotta az előterjesztés határozati javaslatainak elfogadását.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 4 igen szavazattal, ellenszavazat és tartózkodás nélkül – az alábbi határozatot hozta:

58/2012. (IV.5) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a Hévíz-Balaton Airport Kft. alapítói döntése az üzleti terv módosításáról, a jegyzett tőke emeléséről tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. árpilis 5.

Fisli István további napirendi pont nem lévén, egyéb hozzászólás hiányában megköszönte a jelenlévők munkáját, és a rendkívüli zárt ülést 1455 órakor berekesztette. 

A jegyzőkönyv lezárva.
 
K. m. f.

	Fisli István
	bizottsági elnök

A jegyzőkönyv hitelesítője:

	Gelencsér Béla
	bizottsági tag